ระหว่างช่วงฝนตกหนักประมาณเวลา17.00น.-19.00น.น้ำไม่สามารถระบายลงสู่ท่อระบายน้ำได้เลย และเกิดท่วมขังสูงเกือบ10ซม. บริเวณพื้นที่ด้านในซอยตรงข้ามโรงเรียนสัจจพิทยา ซึ่งอยู่ซอยเจริญเวียง(ศรีเวียง) ไม่ทราบว่าสาเหตุเกิดจากท่อระบายน้ำหลักจากถนนใหญ่ไม่สามารถระบายน้ำได้ทันจึงส่งผลกระทบต่อการระบายน้ำภายในซอย หรือเป็นผลจากการการวางท่อประปาใหม่ในซอยตรงข้ามโรงเรียนสัจจพิทยาเมื่อปลายปีที่แล้วและมีเศษปูนอุดตันในท่อระบายน้ำส่งผลให้ท่อระบายน้ำตื้นกว่าเดิม ประกอบกับการปูทางเท้าบริเวณภายในซอยศรีเวียงใหม่ปีที่แล้ว โดยวางตะแกรงท่อไม่เชื่อมต่อหรือเหลื่อมกับท่อระบายน้ำส่งผลให้ขวางกั้นการระบายน้ำหรือไม่ หากเป็นเช่นนี้จะส่งผลต่อการระบายน้ำเมื่อฝนตกในช่วงฤดูฝนนี้เป็นอย่างมาก กทม.และหน่วยงานภาครัฐที่มีการก่อสร้างหรือปรับปรุงพื้นที่ควรตระหนักและให้ความสำคัญกับผลกระทบที่จะเกิดขึ้นให้รอบด้าน ดังนั้น กรณีท่อระบายน้ำภายในซอยดังกล่าวไม่สามารถระบายน้ำได้ทันกับปริมาณฝนที่ตก กทม.จะมีแนวทางการแก้ไขปัญหาในระยะยาวได้อย่างไร และอยากทราบว่าการขุดลอกท่อระบายน้ำของกทม.จะดำเนินการเฉพาะพื้นที่ถนนใหญ่เท่านั้นใช่หรือไม่ สำหรับพื้นที่ในซอยถือเป็นพื้นที่สาธารณะที่กทม.ควรดำเนินการขุดลอกท่อด้วยหรือไม่ เนื่องจากตึกแถวบ้านเรือนบริเวณดังกล่าวไม่ใช่หมู่บ้าน ซึ่งเป็นพื้นที่ส่วนบุคคล ขอบคุณค่ะ ความสูงระดับข้อเท้า น้ำท่วมมาแล้วน้อยกว่า 1 ชั่วโมง